Главни мотив (тема) песме је Србија (у свим временима)

Песма је по књижевној врсти социјална

О невољама српског народа у овој песми пева се са горчином , али истовремено и са поносом .

Истакни кроз песничке слике портрет Србије:

1. Србија је земља напаћених људи.

О напаћености говоре туга, зној, мука, живот у ком се стари пре времена, у ком кожа сувоњави, у ком су лица од глади стврднута као кора.

2. Србија је песма.

У Србији људи живе и умиру с песмом на уснама и у грудима. Песма је тужна , горка, али и мека, топла, блага, диже народ из клонућа. Из бунта и жеље за променом живота песма прераста у псовку. Та песма је вечита и свеприсутна у души народа, па и сама Србија постаје песма међу народима.

3. Србија је земља природних богатстава.

У њој рађају шљиве, богате су њене њиве, бројна стада, родни су њени виногради. Мачва је набрекла, а Поморавље отекло од великог рода. Али народ није сит, не припадају му плодови сопственог рада.

4. Србија је земља буна.

Историја Србије саткана је од ратова, буна, устанака. Њена херојска, хајдучка и ратничка прошлост има мотивациону улогу да се младе генерације изборе до краја за своје циљеве.

5. Србија је земља гладне деце.

Деца су у Србији одрастала у блату, међу свињама и паткама, била су гладна и жељна свега; успављивана су бајкама о лепшем животу; васпитавана да извојују све борбе за бољи живот.

6. Србија је земља супротности.

Србија је земља радости и туге, покоравања и побуна, песама и псовки, богатства и сиромаштва, саткана је од врлина и од мана са којима људи свакодневно живе и боре се за опстанак.

Идеја песме: Србија је песма међу народима

„Србија“ садржи 15 строфа.

Строфе су: катрени, терцет, квинте, секстине

Стихови су : четверац до деветнаестерца

Рима је : неправилна, укрштена, парна

Наведи по један пример за: епитет, хиперболу, персонификацију, апострофу, метафору, поређење, ономатопеју, реторско питање, контраст, опкорачење.